**דווח רבעוני לוועד המנהל של יד ביד**

**(AFHIH Board) יוני 2020**

(הדווח מתייחס לתקופה שבין מרץ 2020 למאי 2020)

1. התמודדות עם משבר הקורונה

ברגע שממשלת ישראל הטילה הגבלות על הציבור במדינה בעקבות התפרצות הקורונה, בתי הספר והקהילות של "יד ביד" הגיבו במהרה ובהתאם להנחיות.

* **בתי הספר:** כמו כל מוסדות החינוך בישראל, גם מוסדות "יד ביד" נסגרו ב-15 במרץ כדי להגן על התלמידים והצוותים מהקורונה ועברו לפורמט של למידה מרחוק. זה דרש מהמורות להתאים עצמם בין לילה לכלי טכנולוגי חדש על יתרונותיו וחסרונותינו, ברובן הם הצליחו במעבר הראו יצירתיות רבה ושמרו על קשר חשוב עם התלמידים ונהנו מתמיכה צמודה של הצוות הפדגוגי של העמותה. ההתמודדות לא הייתה פשוטה, בחלק מבתיה"ס המעבר עבד טוב יותר ובחלק לקח זמן רב יותר לעבור לשיטה המקוונת. למדנו רבות על האפשרויות שהלמידה מרחוק מציעה, וכן על מגבלותיה והלקחים והמסקנות שהפקנו מההכרח להתמודד עם הקושי הזה ילוו אותנו לטובה הרבה אחרי שמשבר הקורונה יחלוף.
* **קהילות:** במציאות של הבידוד החברתי וההכרח להישאר בבתים, הפעילו הקהילתית שלנו עברה להיות מקוונת וכללה פאנלים בנושאים שונים, מפגשים וסשנים של דיאלוג עם חברי כנסת ודמויות מענינות אחרות, שיעורי שפה, קורסים במסגרת פרויקט ה"מדרסה", הקרנות סרטים ודיונים אחריהן, שיעורי בישול, יוגה דו לשונית ועוד. חלק מהתכניות הללו ימשכו חלקית באופן מקוון גם עם סיום המשבר. כמו כן חברי הקהילות יזמו והפעילו בתמיכת צוות הקהילות, קרן תמיכה במשפחות מקרב הקהילות שלנו שהתקשו לשרוד כלכלי את התקופה הזו. הכסף לקרן נאסף בצורה של מימון המונים מחברי הקהילות שלנו בכל הארץ.
* **ההשפעה הכלכלית:** כמו הרבה מוסדות אחרים, המשבר הזה פגע כלכלית גם בנו. למרות שהחיסכון בחלק מההוצאות (בעקבות השבתת הלימודים) עזר להקטין במשהו את הפגיעה הכלכלית, עדיין נאלצנו לבצע קיצוצים בדמות הוצאת חלק מעובדי העמותה לחל"ת (מה שאפשר להם לקבל דמי אבטלה מהמדינה) וצמצום אחוזי המשרה עבור עובדים אחרים. אנחנו עוקבים אחרי ההתרחשויות באופן יומיומי, מנסים להתאים עצמנו לסיטואציה המשתנה ולוודא שאנחנו לא מצמצמים את פעילות העמותה ההכרחית ואת עובדיה הדרושים לשם כך בטווח הקצר והארוך. החל מה-1 ביוני אנו חוזרים לשגרה מלאה מבחינת משרות העובדים.

1. בתי ספר ועיריות

* **גליל (250 תלמידים, כיתות א'-ו')**
* ביה"ס ממשיך בהעמקה בלמידה מבוססת פרויקטים (PBL) בהובלת המנהלת מנאר חיאדרי, ונוחל הצלחה רבה, הבאה לידי ביטוי גם ברישום מוצלח מאוד לשנה"ל הבאה.
* אנחנו בתהליך של הגדרה מחדש של חלוקת נטל תקציב בית הספר בין משרד החינוך, הרשויות המקומיות משגב, סכנין ושאעב והעמותה. המטרה היא להקטין את הסכום שמועבר מהעמותה ולגרום לרשויות המקומיות לתקצב את בית הספר בסכומים גבוהים יותר. לראשונה בהיסטוריה של בית הספר הצלחנו לגרום לעיריית סכנין לתמוך בבית הספר בסכום של 30,000 ש"ח.
* **חיפה (180 תלמידים, גנים+כיתות א'-ד')**
* תהליך השילוב בביה"ס חופית בו עברנו להתארח השנה, בסה"כ עובר בהצלחה, יש אתגרים שמתגברים עליהם בשיח משותף ונוצרים שיתופי פעולה עם המנהלת וביה"ס ככלל.
* מנהלת ביה"ס, איריס גילר קליין, יוצאת לשנת שבתון עקב בעיות בריאותיות של הבת שלה. אנחנו בתהליכי מציאת מחליפה עבורה לשנה הקרובה.
* **ואדי עארה (270 תלמידים, גנים+כיתות א'-ו')**
* ביה"ס גשר על הוואדי חווה משבר כבר שנתיים עקב החלפת המנהל ופיצול התלמידים בין שני קמפוסים בעת בניית מבנה ביה"ס החדש. השנה נכנסנו לקמפוס החדש וחסן אגברייה המנהל הקודם חזר לנהל את ביה"ס. אותו המשבר עדיים קיימים וגורמים גם לירידה
* במספר התלמידים. משבר הקורונה הקשה עוד יותר על תהליך השיקום. בקיץ נבנה תכנית עבודה מסודרת ליציאה מהמשבר אותה נתחיל ליישם בשנה"ל הבאה.
* **יפו (455 תלמידים, גנים+כיתות א'-ה')**
* ביה"ס ממשיך בתהליכי השינוי והשיפור מאז שנכנסה המנהלת החדשה בתחילת השנה, שרון מיכאלי רמון, דבר הבא לידי ביטוי בשיפור הרמה הלימודית, יחסי ביה"ס – קהילה, והטמעה מדורגת של לוח רב תרבותי
* בעבודה משותפת של מנהלת הגנים, סיגלית גבעון וצוות העמותה, נבנה מודל ארגוני-תקציבי חדש לעבודה בגני יפו בשנה הבאה שדרש גם התאמה בהקטנת מספר אנשי החינוך בגנים מבלי לפגוע ברעיון הדו לשוני והרב תרבותי בגנים.
* בתאריך 10/6 אובחנה סייעת בקומפלקס הגנים ביפו כחולת קורונה. בעקבות כך נאלצנו לסגור 4 מתוך 5 הגנים בקומפלקס ולשלוח את כל התלמידים ונשות הצוות לבידוד. כמו כן, התלמידים ונשות הצוות במספר כיתות בבית הספר שלנו ביפו נשלחו גם הם לבידוד, מאחר ולתלמידים בכיתות האלה יש אחים בכיתות הגן שבהן לימדה אותה סייעת.
* **ירושלים (698 תלמידים, גנים+כיתות א'-י"ב)**

ביה"ס היסודי בירושלים נמצא בתקופה לא קלה עקב בעיות בניהול ביה"ס, ובוועד ההורים, הגורמים גם לקשיים ומתחים בקהילה. כרגע אנחנו נמצאים בדיון עם משרד החינוך לגבי סוגיות אלה ולגבי השאלה האם מנהלת ביה"ס תישאר שנה נוספת או תוחלף.

* **בית ברל (89 תלמידים, גנים+כיתות א'-ב')**
* קיבלנו סוף סוף הכרה ממסדית חלקית בבית הספר היסודי שלנו בכפר סבא (מוכר ושאינו רשמי). החודש הגשנו בשיתוף עם מועצת דרום השרון בקשה להכרה מלאה בבית הספר לקראת שנת הלימודים הבאה.
* מנהלת ביה"ס, יעל שדה, שקיבלה את הניהול לפני שנתיים החליטה לעזוב את תפקידה על אף הצלחתה הגדולה. היא אינה מעוניינת בניהול והסכימה בזמנו לנהל את ביה"ס רק לצורך הקמתו. היא תחזור להיות מדריכה פדגוגית ואנחנו בשלבים סופיים של איתור מנהלת חדשה.
* **נוף הגליל (תחילת פעילות בעיר מתוכננת לספטמבר 2020)**

בחודש מרץ קיימנו פגישה מצוינת עם ראש העיר ומנכ"לית עיריית נוף הגליל. הוסכם שבשנת הלימודים הקרובה נתחיל במעורבות בגנים מעורבים (יהודים וערבים יחד) בעיר ואולי אף באחד מבתי הספר. עקב משבר הקורונה התהליך הוקפא, אנחנו מנסים לחדשו כעת.

* **כפר קאסם-ראש העין**

ישנה קבוצה של הורים מראש העין שנלהבת מאוד מהרעיון להקים בית ספר יסודי דו לשוני עבור תלמידים מראש העין (עיר יהודית) וכפר קאסם הסמוכה (עיר ערבית). אנחנו פועלים איתם כדי להפוך חזון זה למציאות. זוהי קבוצת הורים חזקה שהצליחה לגבש סביבה קבוצת משפחות נוספת משתי הערים. אנחנו עובדים מול העיריות של ראש העין ושל כפר קאסם ומקבלים מהם מסרים תומכים וחיוביים, אם כי משבר הקורונה האט את התהליך. בשבועיים הקרובים יש לנו פגישות עם ראשי 2 העיריות הרלוונטיות ואנחנו פועלים לקדם את העניין בכדי לפתוח גן ראשון בספטמבר 2020.

1. פעילות פדגוגית

* **הדרכה פדגוגית**: מיד עם תחילת משבר הקורונה וסגירת בתיה"ס, צוות ההדרכה התגייס לתמיכה יומית לצוותי ההוראה בהתמודדות עם אתגרי הלימוד מרחוק: קיום שיחות זום עם הילדים, הכנת מערכים מקוונים, תמיכה רגשית למורות וגננות, בניית תכנית שבועית לפי שכבה, הכנת סרטונים לילדים ע"י המדריכות והפצה של שאלון מיפוי הערכה לכל צוותי ההוראה במטרה להבין מהם האתגרים וההצלחות בלימוד מרחוק ומה אפשר לשמר לשנה הבאה.
* **פיתוח חומרים פדגוגיים**: בחודשיים האחרונים יש האצה משמעותית בפיתוח חומרי פדגוגיה מקוונים וישנם נסיונות מרשימים ומוצלחים של מורות וגננות שלמדו איך להקריא סיפור ולהפעיל ילדים באופן מקוון. ניצלנו את התקופה שבה מדריכות לא הגיעו לבתיה"ס כדי להשלים את תכנית החגים לגיל הרך- ששה חגים משלושת הדתות.
* **הפקת סרטונים פדגוגים:** הפקנו מספר סרטונים שמטרתם להציג וללמד תוכן חדש, בדגש על הגנים. מדריכות וגננות שלא התנסו במדיום הזה מצאו עצמן נאלצות ללמוד להשתמש בו עקב הקורונה ובמהרה חומרי הוידאו הפכו מאוד רצויים. נמשיך לפתח כאלה גם בהמשך ולעודד אחרים לנהוג אותו הדבר.
* **פורום מנהלים**: אינאס דיב ודני אלעזר מקיימים בימים אלה שיחות סיכום שנה והתארגנות לקראת השנה הבאה עם כל אחד מהמנהלים, במטרה להבין מה הצליח השנה ומה היה פחות מוצלח ולמקד את היעדים לשנה הבאה.
* **מבדק ערבית**: במקביל להתארגנות בזמן משבר הקורונה, צוות הפיתוח בהובלת ד"ר נרימן הינדי ניסח מבדק שפה ערבית לכל מסגרות "יד ביד" שמטרתו להעריך את רמת הערבית של כל התלמידים- יהודים וערבים- בכיתות ב'-ד'. המבדק יבחן את יכולות הבנת הנקרא, הכתיבה והבנת הנשמע ואת יכולת הדיבור של התלמידים הערבים בלבד.

1. פעילות קהילות ובוגרים

* **תכניות מקוונות:** במהלך תקופת הסגר עקב משבר הקורונה התארגן אגף הקהילות מחדש על פעילותו ושינה את כל מתכונת העבודה שלו לפעילויות מקוונות. המארגנות הקהילתיות גילו יצירתיות רבה וכך הצליחו לשמור על קשר עם חברי הקהילה ולייצר פעילויות מעניינות ורלבנטיות. למדנו רבות משיטת עבודה זו ומצאנו שפעילויות מקוונות יכולות להעשיר ולהרחיב את העבודה הקהילתית כמו גם להיות חלק מחיזוק הקשר בין הקהילות. מדי שבוע פורסם לו"ז פעילויות שבועי דו לשוני שכלל בין היתר:
* שיעורי ערבית ושיעורים במסגרת פרויקט ה"מדרסה" שהועברו בזום
* שיעורי יוגה מקוונים דו לשוניים שהועברו ע"י מורה ליוגה מקצועית
* סדנאות בישול לכל המשפחה בהובלת חברי קהילות שונים מרחבי הארץ
* שיחות עם חברי כנסת ואישי ציבור אחרים
* צפיות קבוצתיות בסרטים ואחריהן דיון רב משתתפים עם יוצרי הסרט
* מפגשי העשרה עם מומחים בנוגע למשבר הקורונה, כמו למשל עם פסיכולוגית ילדים
* סדנאות סטורי טלינג ורבי שיח עם בוגרי "יד ביד" לגבי פעילות חברתית
* שעות סיפור דו לשוניות לילדים
* **סיוע ותמיכה קהילתית:** ברגע שהתבהר איך נראית מציאות משבר הקורונה בחודש מרץ, הבנו שרבים מחברי הקהילות של "יד ביד" ברחבי הארץ עשויים להיפגע מהמצב ברמה הכלכלית. כדי לתת מענה מסודר ומבוסס נתונים, אנשי אגף הקהילות ניסחו שאלון מקוון למשפחות שחברות בקהילותינו השונות שעוזר להבין האם מישהו במשפחה חולה, מי מבין בני המשפחה איבד את עבודתו או נשלח לחל"ת וכו'. חיפשנו להבין גם כיצד אנחנו יכולים לסייע אחד לשני מעבר לרמה הכספית, למשל בתמיכה נפשית, עזרה בהשגת מזון וארגון פעילויות מקוונות לילדים שנמצאים בבית.
* **קרן הסיוע:** בעקבות מיפוי הצרכים שביצענו בקרב חברי הקהילות החלטנו להקרים קרן סיוע כלכלי שתתבסס על כסף שיגויס במימון המונים מקרב חברי כל קהילות "יד ביד" בארץ. הקרן נוהלה ע"י אנשי אגף הקהילות ונציגים מהקהילות השונותועד סוף אפריל גייסנו כ-40,000 ש"ח מעשרות משפחות. הסכום הזה אפשר לנו לחלק למעלה מ-200 ערכות מזון למשפחות שהזדקקו לעזרה. ערכות סיוע נוספות חולקו למשפחות במהלך חודש הרמדאן.

1. פעילות תקשורתית

* **3 במרץ:** בעקבות קמפיין ["הקשבת כבר לקול הערבי?"](https://www.hih.org.il/the_arab_voice/) שלנו שכלל 10 סרטונים של אזרחים ערבים מרחבי ישראל שמביעים את דעתם בנושאים שונים, פורטל החדשות בעברית "מאקו" מפרסם [ראיון מקיף עם שרבל בלוטין](https://www.mako.co.il/health-magazine/articles/Article-1335f823c259071027.htm), אחד ממשתתפי הקמפיין ומי שנחשב נושא הדגל של הטבעונות בחברה הפלסטינית בישראל.

* **22 במרץ:** לאחר שהביקור בארץ של משלחת הכוללת מספר תורמים ואת חברי ה-AFHIH Board ביטלה את הגעתה לישראל בשל משבר הקורונה, נשיא המדינה, ראובן ריבלין, מצא לנכון לשלוח [ברכה מצולמת](https://www.hih.org.il/%d7%a0%d7%a9%d7%99%d7%90-%d7%94%d7%9e%d7%93%d7%99%d7%a0%d7%94-%d7%a8%d7%99%d7%91%d7%9c%d7%99%d7%9f-%d7%91%d7%a1%d7%a8%d7%98%d7%95%d7%9f-%d7%aa%d7%9e%d7%99%d7%9b%d7%94-%d7%91%d7%99%d7%93-%d7%91%d7%99/) ל"יד ביד", פועלה, מוסדותיה ותלמידיה.
* **13 באפריל:** [פרק חדש של סדרת הרשת "משמש"](https://www.facebook.com/watch/?v=229401661508920) בהפקת בוגרי בתי הספר של "יד ביד" מתפרסם בעמוד הפייסבוק של העמותה בעברית וערבית, וכן בעמוד באנגלית. בפרק צופים מעל 40,000 איש.
* **14 באפריל:** אתר "הארץ" מפרסם באזור התוכן הדו לשוני שלו ("הזירה") [אייטמים בעברית ובערבית](https://www.facebook.com/HandinHandil/posts/3099840916746951?__xts__%5b0%5d=68.ARD_n8RA2Qdg8AyRjLrvBP7VHSM-FKIO4Uz8-KOr3c5p-soXZe45mWaNrU0Dmzl5nPHNusb_7V4Lec5EjSyHwLFih5EcIaaLucy8uGhv22KrkuU5l8-I7gx-RCHY-CbAu-yrrxcA3HduCRRJaCy3tmjQ_ebEuCTdP1Ogz9Mv9SxNm9KTpNgUegnxaBAh7RtCyqWjpuYORCb_iEsTgXY-TFvDf2N7DjyrTFJ3ecleE3YKzJgMOSVhjb5p6xLKfgcAcxi6okFg8nzOVaTlh-1FYjQ_WfmvfziT_bc3vNj0yy_dmhmF1mrPLkQEMcQX956aGc7mHyz1D7OSQERRgNb24HxUaA&__tn__=-R) על הפרק של סדרת הרשת "משמש" שעוסק בתרבות ישראלית ופלסטינית בירושלים.
* **30 באפריל:** [אייטם מיוחד](https://www.facebook.com/watch/?v=226530591965724) של סדרת הרשת "משמש" לרגל תקופת הימים הלאומיים מתפרסם בעמוד הפייסבוק של העמותה.
* **11 במאי:** [כתבה נרחבת ב-CNN](https://www.facebook.com/watch/?v=173167887344436) על שיתוף הפעולה המשמח בין רופאים ואחיות יהודים וערבים בזמן משבר הקורונה, כפי שזה מתבטא בישוב כפר קרע. אחד המרואיינים המרכזיים הוא חסן אגברייה, מנהל בית הספר שלנו בכפר קרע, שמספר על ניסיונו בהובלת שותפות יהודית ערבית.
* **17 במאי:** [פרק של תכנית הטלוויזיה "סליחה על השאלה"](https://www.youtube.com/watch?v=6uLiilcRxjc&fbclid=IwAR1O2PMfcda-d90mpM0PBaUSHd-nvVANZLHN3b7-3IbUwd7eYXs1Ho0XYBs) בהפקת תאגיד השידור הציבורי הישראלי שעוסק בילדים ערבים משודר, כש-2 מהמצולמות הן תלמידות ערביות מחטיבת הביניים שלנו בירושלים.
* 21 במאי: [פרק חדש של סדרת הרשת "משמש"](https://www.facebook.com/watch/?v=580528742572800) שעוסק בתרבות שישראלים ופלסטינים יוצרים בזמן הקורונה מתפרסם בעמוד הפייסבוק של העמותה בעברית וערבית, כמו גם בעמוד באנגלית.
* **2 ביוני:** אתר "הארץ" מפרסם באזור התוכן הדו לשוני שלו ("הזירה") [אייטמים בעברית ובערבית](https://www.facebook.com/HandinHandil/posts/3226549050742803?__xts__%5b0%5d=68.ARDl0lJ4kMJmLupWMfaM3bWknVIJcIVpD3pPTqMwdJdxLK87W8sRe9Q8MjU9CIxJDzD49t3Iy9ti0N4KWBH9XYki7jiYpqgREG2VBC4cEhj-pmc-z-gXIL-yWbTQCOTyyXEW7dXfsMDbjH5m7pMhTf1t1SzX_YD6pmnynP-XhWfzkW0U7njGj1DDaoN-4L-lNgCLhu_LWmhwxhRDNZQjs_YZ3oLM6Kx6qI9gvvgyUKK1sOVBjsS8mur2tu9-T1jglmjErivQU_9oOWf-OlEum4DBgTvzgFACiZZtKmdVXPSdUTs6ugDVaExFgwwW8YUHKvwfvonyiIE7V1wk86f7jo5iSg&__tn__=-R) על הפרק של סדרת הרשת "משמש" שעוסק בתרבות ישראלית ופלסטינית בזמן משבר הקורונה.

1. גיוס משאבים

(ראו נספח בסוף המסמך)

1. מטה ואדמינסטרציה

* **מנהלת אגף גיוס משאבים:** במהלך חודש אפריל הודיעה רבקה ברדח על החלטתה לעזוב את תפקידה כמנהלת אגף גיוס משאבים ב'יד ביד'. לאה בינהקר בעלת ניסיון של שנים רבות בגיוס משאבים תחליף את רבקה בתפקידה.
* **מנהלת אגף חינוך ופדגוגיה:** בתחילת חודש מאי הודיעה אינאס דיב על החלטתה לעזוב את תפקידה כמנהלת הפדגוגיה ב"יד ביד". נאדיה כנענה, מי שהייתה מורה ומנהלת ביה"ס היסודי בירושלים ומסיימת החודש שנתיים לימודים בביה"ס למנהיגות חינוכית, תחליף את אינאס בתפקידה.
* **משבר הקורונה:** עם קבלת ההוראה על סגירת בתי הספר ב-15 במרץ עקב משבר הקורונה, בנינו מודל כלכלי בכדי לנסות ולהעריך את השפעת הסגירה על ההוצאות וההכנסות של 'יד ביד'. חלק מהשינויים מושפעים מאורך תקופת המשבר וחלקם קבועים. על בסיס ניתוח זה החליטה הנהלת העמותה על מספר צעדים, כולם בתיאום ושיתוף פעולה עם ארגון העובדים 'מען':
* **יציאה לחל"ת:** החל מ-26 במרץ ועד לתחילת החזרה לשגרה ב-1 למאי הוצאו לחל"ת 74 עובדים. החזרתם לעבודה בתחילת מאי הייתה בהתאם להנחיות הממשלה ומשרד החינוך. ההליך כולו בוצע בתיאום עם מנהלות בתי הספר, ובמהלך תקופת החל"ת נשמר הקשר עימן בעזרת המנהלות והמנהלניות שהציעו להן בין היתר סיוע בעבודה מול אתרי משרדי לצורך קבלת דמי האבטלה.
* **הפחתת שכר/היקף משרה לעובדים במהלך משבר הקורונה:** ביצענו חשיבה משותפת בצוות ההנהלה לגבי שיעור ההפחתה, הערכנו את החיסכון הצפוי בהוצאות בעקבות מהלכים אילו ועדכנו את העובדים. לחלק מהעובדים הורדו אחוזי המשרה ב-20% ולעובדים שנשארו במשרה מלאה בוצעה הורדת שכר של 5-10% על פי גובה המשכורת. במהלך המחצית השנייה של חודש מאי ותחילת חודש יוני החזרנו את כל העובדים למצבם המקורי באופן הדרגתי.
* **תכנון תקציב כוח אדם לשנת הלימודים הבאה:** אספנו וריכזנו ממנהלות בתי הספר ומראשי האגפים בעמותה את הנתונים הדרושים ואת הצרכים של מוסדות החינוך שלנו לקראת השנה הבאה**.**
* פיתחנו וביצענו תהליכי בקרת שכר משופרים.
* שיפרנו תהליכי קליטת עובד/ת חדש/ה והתחלנו לכתוב חוברת קליטה לעובד/ת חדש/ה.
* **הגדרנו נוהלי שימוש משופרים בציוד העמותה:** רכבים ומחשבים ניידים.

1. מבט קדימה- נושאים מרכזיים שעל הפרק

* סגירת תקציב על בסיס השלב הראשון של שינוי המודל, צרכים ייחודים של בתי"ס והשפעות משבר הקורונה ותכניות עבודה בתיה"ס ומחלקות המטה – חודש יולי.
* סגירת הדוחות התקציביים לשנת 2019 ואישורם – חודש יולי.
* התמודדות עם הקשיים בביה"ס היסוד בירושלים בנוגע לתפקוד המנהלת והקשרים עם וועד ההורים.
* המשך עבודה על המודל הארגוני והחינוכי החדש. יש לקבוע מועד לדיון בוועד המנהל.
* צוות על יסודי יגיש טיוטה ראשונה לקווים מנחים להקמת בתי"ס על יסודיים נוספים ב'יד ביד' לדיון במוסדות העמותה השונים – חודש יולי. יש לקבוע מועד לדיון בוועד המנהל.

|  |  |
| --- | --- |
|  |  |